„ Match the Hatch “ er enskur frasi sem hefur öðlast nokkuð víðtæka merkingu hjá veiðimönnum með tíð og tíma . Upphaflega var átt við þegar veiðimaður samsvaraði flugnaval sitt við yfirstandandi klak skordýra . Í seinni tíð hefur þessi frasi einnig og þá jafnvel heldur verið notaður yfir úttekt á allri mögulegri fæðu fisksins á hverjum tíma , alveg óháð því hvort eitthvert klak er í gangi eða ekki . Lögunin er eitt , stærðin er annað . Hann álítur sig ekkert sérstaklega heppinn þegar Pheasant Tail nr. 8 skoppar framhjá honum þegar allar hinar sem hann var að enda við að éta voru í stærð 12 eða 14 , hann einfaldlega lítur ekki við henni . Og til að byggja valið okkar á flugu á einhverju áþreyfanlegu getum við velt við steinum , gaumgæft vatnsflötinn eða jafnvel rótað í botninum og veitt smádýr í flugnanetið okkar .